标题：宋伯仁
宋伯仁诗
宋伯仁诗，第一卷以民国乌程蒋氏乐地盒刊《密韵楼景宋本七种》中《雪岩吟草甲卷忘机集》为底本，校  宋伯仁诗画以《两宋名贤小集》卷三四五一七所收诗（简称名贤集）、《南宋群贤小集·雪岩吟草补遗》（简称补遗）；第二卷以《南宋群贤小集》中《雪岩吟草二（疑当作乙）卷西塍集》为底本，校以名贤集、《四库全书·西塍集》（简称四库本）；第三、四卷以文物出版社影印宋景定二年重刊《梅花喜神谱》二卷为底本。另从《诗家鼎峦》中辑得集外诗一首，附于卷末。旧稿。
宋伯仁诗选
曹娥谢赵菊庄相访江程潮汛小，沙碛缆行舟。挈酒寻诗好，披心话客愁。
云归山欲晚，风急雨如秋。可惜相逢处，匆匆小少留。
嘲不识字难字逢人问，村中一小儿。璋麞宁易辨，亥豕似堪疑。
卤莽原非莽，耕犁别字犁。识丁何足道，煮字不充饥。
春　半春到已多时，游人替衲衣。柳眠莺唤醒，花瘦雨添肥。
官事痴能了，人情久易非。一贫能自守，赢得掩柴扉。
村　市山暗风屯雨，溪浑水浴沙。小桥通古寺，疏柳纳残鸦。
苜蓿重沽酒，芝麻旋点茶。愿人长似旧，岁岁插桃花。
答林巡检惠诗客人情怀恶，逢人懒说诗。不堪秋到后，将近雁来时。
欹枕皆归梦，同心只旧知。渊明篱下菊，谁伴傲霜枝。
到　家尘压征裘满，今朝喜到家。牵衣儿欲泪，满地菊初花。
瓦甑添蒸芋，铜铛旋煮茶。安贫儒者事，何必恋天涯。
丁 家 村不满十来家，门闾半以柴。日烘兰入鼻，风掠草侵鞋。
土酒融春兴，行歌放客怀。何须高买屋，一一近天街。
寄海安赵路分雨湿中秋节，重阳始得晴。菊花荣辱重，萍梗去留轻。
诗卷抄无尽，乡书写未成。鲈鱼如钓得，分我一杯羹。
寄郑贡父秀才至友惜分飞，嘹嘹雁独知。想斟新社酒，多读盛唐诗。
白发愁何虑，清仇久却宜。曾观时事否，又是一盘棋。
简吴荆溪薄宦从来错，宁容著意求。自惭千里梦，空作一番愁。
笑我人如昨，知心雨未休。荆溪清彻底，愿泊钓鱼舟。
久　雨暗数春来雨，曾无两日晴。树连山莫辨，桥与水俱平。
闭户惟便懒，逢人且问耕。海棠花落尽，憔悴几流莺。
久　坐坐久如忘世，松窗日未斜。营巢鸦噪树，作梦蝶眠花。
易课推三画，医方录数家。瓶笙声未绝，更点土山茶。
酒　边一醉复一醉，陶陶醉未休。何伤於日月，知我者春秋。
万事难追昔，千金不解愁。白鸥飞浩荡，此兴属渔舟。
懒懒懒懒复懒，而今懒更宜。此身聊复尔，万事欲何之。
尚觉瓢为赘，奚烦锸自随。客来眠正熟，裙幅任题诗。
荷　花绿盖半篙新雨，红香一点清风。天赋本根如玉，濂溪以道心同。
别　妻又买扁舟又客游，泪痕羞染黑貂裘。西风庭户从潇索，莫把黄花当我愁。
别 友 人菊花村晚雁来天，同住兰舟未十年。今日送君须尽醉，离人独上洞庭船。
泊船吴江垂虹一抹跨晴江，好解帆绳系矮椿。水浸碧天天浸月，只消推起小篷窗。
残　菊黄华十月逾风流，不把重阳作话头。昨夜满林霜似雪，笑他红叶冷飕飕。
嘲　燕年来乳燕亦堪羞，不学杨花得自由。飞过几家门户去，直须寻见最高楼。
嘲 醉 者李白日斟三百盏，醉时宁记脱朝靴。一千八十万杯酒，百岁消磨未是多。
愁愁怀难画亦难诗，惟有流莺暗得知。我亦无言莺不语，柳边相看立多时。
春　晴风淡帘栊花弄影，雨余池馆燕争泥。春光去就轻如叶，一任声声杜宇啼。
村又是江南割稻天，家家儿女笑相牵。芙蓉占断清溪水，独许渔人醉舣船。
村 田 乐打稻天如二月天，满村如气乐丰年。田翁烂醉身如舞，两个儿童策上船。
村 学 究八九顽童一草庐，土朱勤点七言书。晚听学长吹樵笛，国子先生殆不如。
得石刻戏书兰亭墨妙总非真，石鼓遗文字亦湮。更有断崖刊诅楚，辽哉千载笑亡秦。
读林可山西湖衣钵梅花花下月黄昏，独自行歌掩竹门。只道梅花全属我，不知和靖有仍孙。
访高菊磵可惜吴中不见君，敌篷空载一溪云。知君已到孤山下，日日梅花酒半醺。
访林可山可山无日不吟诗，我欲论诗未有期。几次孤山明月下，手捋梅蕊立多时。
观　书一篝灯影夜窗寒，静展青编子细看。会得圣贤千古意，不须场屋苦求官。
观寺中盂兰盆会有叹欣欣来认祖先名，梵杵丁东月二更。满地纸钱香篆冷，更无真哭两三声。
归渡柴墟江口白头浪裹叶舟轻，全靠樯桅寄死生。唯有青山无一事，不忧风雨不忧晴。
荷 包 鲊买得荷包酒旋沽，荷包惜不是鲈鱼。鲈鱼不见张翰辈，自向沧波隐处居。
湖　上一泓寒玉浸青山，妆点楼台夕照间。歌管满船春未懒，惜无人伴白鸥闲。
湖上新晴湖边膏雨弄晴时，桃杏红争锦一机。杨柳也如新及第，向人争舞绿罗衣。
家　书未得还乡泪欲珠，一书封了又踌躇。家人会得征夫电，门外西风即是书。
简施芸隐雪后东风作峭寒，客怀零乱客眉攒。杭州虽近西湖月，宁似湖州把钓竿。
旧同官张法曹熬波同看楚天秋，多少艰难说未休。今日共依湖柳住，梦中犹怕踏边头。
倦　吟竞病推敲欲呕心，何如危坐拆桐阴。新蝉咽咽如人意，学我年来抱膝吟。
看 邸 报朝家日日有迁除，休说人才愧国初。岩穴几多茅盖屋，安知不是孔明庐。
客楼戏集唐人句门掩杨花一夜风，自怜羁客尚飘篷。不堪吟罢东回首，鸟傍岩花红晚红。
离 维 扬不为鲈鱼忆故乡，只缘心事近重阳。鬓丝添得三分白，空被黄花笑一场。
凉不拟西风一顿凉，看看凉近木椎香。人家未得征夫信，蚤有砧声怯雁行。
蓼　花秋到梧桐我未宜，蓼花何事已先知。朝来数点西风雨，喜见深红四五枝。
留　春春事无多始得晴，江头才有丽人行。柳丝绾住东风脚，落尽桃花去未成。
落　叶卷地西内促雨来，扫除黄叶满苍苔。垂杨蚤有青青眠，只碍梅花未敢开。
买 笺 纸丁宁黄帽入苏州，吉利桥边泊小舟。买得吴笺才可去，诗成免得向人求。
村姑二首翠鬓双妥未梳头，纺纬车边坐欲羞。几度采桑归较晚，阿娘疑看落花愁。
底事蹉跎二八年，嫁时装著未周旋。年年织得新丝娟，又被家翁作税钱。
和浙东童仓使建昌家圃梅花玉雪亭诗三首要识生涯便有涯，暗香丛裹作人家。纷纷红紫休相角，别是春曲一样花。
云绕疏篱水绕亭，主人清处着梅清。虽然借得坡翁意，人与梅花更有情。
黄昏约略酒醒时，塞管何烦特地吹。是则调羹消息早，不妨留伴月钩垂。
梅花喜神谱
蓓蕾四枝南枝发岐颖，崆峒占几登。当思汉光开，一饭能中兴。
静看隋堤人，纷纷几荣辱。蛮腰休逞妍，所见元非俗。
献颂侈春朝，争期千岁寿。凌寒傲岁时，自与冰霜久。
爬沙走江海，惯识风波恶。东君为主张，显戮逃砧镬。
就实六枝羽翼汉家了，忘形天地间。个中有真乐，奚必拘商山。
品字列轻舠，占尽吴江雪。丁宁红蓼花，莫与利名说。
东门风飘飘，双佩清如水。出门相送人，胡不共知止。
一竿风雨寒，独点严陵濑。苟非伸脚眠，曷见光武大。
醉帽不轻飞，秋菊有佳色。自惭群座中，主人犹未识。
脱白弄青玉，风味犹辛酸。指日梦惟肖，羹调天下安。
大蕊八枝高山流水音，泠泠生指下。无与俗人弹，伯牙恐嘲骂。
蟾宫有兔臼，捣药千万年。药有长生术，世人无计传。
休与鹬相持，自有山川隔。祝君无孕珠，恐非保身策。
曳颈吟松梢，何异扬州鹤。胡为鹤未成，苦被玄裳错。
中尊严祀典，鬯未裸而实。将裸而实彝，礼文知有秩。
方深有制度，撞之以合乐。止乐戛以敔，始终知所觉。
苍竹纬琅玕，为形有如豆。遇祭何所容，乾桃与修糗。
柱取饮不尽，量容惟一升。足如戈示戒，君子当兢兢。
欲开八枝如盘而柄圭，崇裸以为器。秬鬯次第陈，岂容忘古意。
斗醉石亦醉，无量不及乱。独醒谁得知，憔悴沧江畔。
灯火迫新凉，志士功名重。十年窗下愁，会见金莲宠。
蛮触国谁雄，战争犹未息。由此夺虚名，费尽人间力。
骐骥无伯乐，尖轻徒竹披。北台深雪裹，且读坡仙诗。
祭器古不轻，斯焉盛黍稷。内方而外圆，无乃器之特。
苏秦鞭疋马，六国饱风烟。累累悬肘下，郭外惭无田。
鸿门罢樽酒，舞剑事还差。范增徒怒撞，汉业成刘家。
大开一十四枝五采会章服，汝服以垂教。虎蜼宗庙器，于以象其孝。
象明十二章，斧形不可玩。黻以取其辨，期以取其断。
溢满而覆虚，盈顾俱有病。万事得于中，乌乎云不正。
五更山外鸣，斗低残月小。唤起利名人，仆仆浑无了。
九华并六角，流传名不同。无如慰黎庶，为我扬仁风。
水精行素鳞，琉璃走夜光。铭垂日日新，万古稽商汤。
举头见长安，志士欣有托。葵藿一生心，岂容天负却。
仙掌在何处，徒成千载羞。唯有故园菊，沾濡当九秋。
郏鄏至汾阴，重名垂不朽。天下望调羹，有谁能着手。
堂下杂籚鼗，如钟而罄腹。夫子闻於齐，三月不知肉。
麀鹿同呦呦，山林风雨秋。姑苏台上月，子胥曾约游。
一声长啸处，霜月凄林扉。与鹤每相问，贵人胡未归。
西施无限愁，后人何必佼。只好笑呵呵，不损红妆貌。
相见是非多，但旁观便了。庶无人共知，鼻孔长多少。
小蕊一十六枝药性贵温凉，胡为辛且烈。无与桂附徒，天资更趋热。
樊素艳而歌，乐天何所羡。须结帝王知，拜灶明光殿。
风掣五云开，明星灿南极。嘉祥自朝廷，何幸愚亲识。
佛有光明台，蚌胎奚足贵。聊以矜俗人，徒为宝所费。
阿堵本何物，贯朽殊堪羞。空囊留得一，千古钦清流。
善舞几当场，妖姿呈窈窕。当场人自迷，郭郎未容笑。
三窟不须营，蒙恬素心友。识尽天下书，只要文章手。
寒风偃枯草，掉尾来山巅。出柙势可畏，老须宁易编。
锦囊蕴珠玑，长养南风力。当年东老家，曾代中书笔。
来自淤泥中，根苗何足取。饾饤上盘登，敢为梨栗伍。
宛陵有灵根，圆红珍可芼。卫人感齐恩，琼琚未容报。
才脱锦衣绷，童颜娇可诧。只恐妆鬼时，爱之还又怕。
垂垂生井上，游子休整冠。道旁徒自苦，青眼谁能看。
东陵人已仙，黯淡斜阳暮。可惭名利心，孜孜问葵戍。
生长沧波中，收罗向书室。剡藤无不平，祗恐无椽笔。
清波漾蛙子，古书形似之。可惜书废久，时人无能知。
欲谢一十六枝星会饰以玉，灿灿光朝仪。重臣头似雪，左右应皋夔。
烂醉是生涯，折腰良可唧。欲酒对黄华，乌纱奚足爱。
槐柳午阴深，凄凉声愈健。饮露已成仙，孰云齐女怨。
一梦在人间，东风吹不觉。庄周鸿冥冥，胡恋花枝巧。
倦翼已知还，投林谋夜宿。戈宿无容心，机深未为福。
人好乌亦好，寒枝不轻踏。月明如可依。飞绕犹三匝。
舞处更宜长，十笋藏纤指。脱得戯衫时，方知有呆底。
丝丝丝共白，历遍风霜寒。君王岂轻剪，欲疗将军安。
金梭抛翠丝，东风弄晴画。求有不须鸣，绿窗人倦绣。
怒翮摩青天，秋风真得意。可怜乌鹊俦，一枝聊自寄。
滕六雨天花，南枝香斗白。琼玉两模糊，冷笑从君索。
暗香从何来，寒飚为轻扇。东君须护持，莫点官妆面。
四翼薄於纱，纤尘不相着。只在钓丝边，渔翁素盟约。
我臂不能固，捕蝉非所宜。蝉琴声未怯，黄鸟窥高枝。
天上会双星，桥渡银河水。一别动经年，楂楂徒报喜。
春透水波明，江湖从落魄。三十六鳞成，禹门看一跃。
烂熳二十八枝尘匣启菱花，丑妍无不识。羞杀几英雄，霜髯太煎逼。
谁叹月娟娟，霜天闲却手。醉者未能醒，不必重斟酒。
兖鷩毳杀元，君尊十二旒。璪取玉以文，五采宗成周。
秀铁压肩寒，中原思未报。何日报边尘，别裹朝天帽。
汉帝欲成仙，王母从天下。结实动千年，三偷尤可诧。
缯壳烂缃枝，夏果收新绿。玉真望甘鲜，不管邮兵哭。
览辉千仞高，君子思在治。朝阳如不鸣，敢言当自愧。
经纬出天机，画檐斜挂箅。可惜巧於蚕，无补人间世。
舣艇白鸥边，寒雨敲青箬。骇浪不回头，方识江湖乐。
八珍风味清，藜肠岂曾识。堪嗤尝脔人，欲与鱼兼得。
花香专引蝶，非蝶亦飞来。顾影不知耻，良为贪者哀。
足下一封书，子卿归自虏。虽曰诳单于，孤忠传万古。
十钻无遗策，宁免刳肠忧。何如隐莲叶，千岁成仙游。
苍生望云霓，难作池中物。孔明卧隆中，天子势亦仙。
三拍羽翎寒，风雨不改度。起舞何人斯，男儿当自寤。
赤壁梦醒时，雨洒玄裳湿。声欲闻于天，故向松梢立。
新绿小池沼，田田浮翠钱。雨中珠万颗，巧妇其能穿。
世久无渊明，黄花为谁好。青女自凌威，寒香未容老。
点异二三子，铿尔舍而作。江上数峰青，湘灵徒寂寞。
冬冬和歌管，蒉桴无复存。堪笑不知量，以布过雷门。
紫陌暖风细，露房山更深。蜜甜不知味，万花空损心。
东风开绣帘，且向花梢立。主人忘旧交，万花空损心。
雪羽卧晴沙，渔人无可虑。机事亦难忘，不知且飞去。
很禽忘所俦，翻身拿鸟雀。羽毛同所天，何夺强凌弱。
世道多巇{左山右虚}，进趋思退却。一步一回头，庶无轻失脚。
粉黛巧妆施，菱花还自照。底事不争妍，又恐西施笑。
万里收纤云，一钩悬碧落。缺圆无定时，人间几愁乐。
无心出岫时，山腰横一抹。为霖覆手间，岂容留旱魃。
安　居穷通岂在苦劳神，且作安居懒散人。买地种花多种竹，煮茶邀客也邀邻。
求名岂识书三上，得兴无过醉一巡。喜得满{上竹下差}收芋栗，杜陵应未笑全贫。
边头老马解下韁绳便欲眠，绝无筋力可胜鞭。霜蹄遍识淮南地，夜草犹吞塞北烟。
怕逐采旗排偃月，宁思金镫趁朝天。华山自有安身处，试问将军在几年。
别朱冷官客中奔走易蹉跎，学馆痴留月又过。橙蟹醉斟知已重，莼鲈乡话忆人多。
吴陵今夜三更多，霅水明朝一棹歌，船在白苹亭下过，有无传语晒渔蓑。
呈菊坡先生陈枢使但知猿鹤伴闲居，不觉忧时鬓已疏。对客怕言今日事，挑灯重读少年书。
楼迎山色诗堪画，门对梅花月共锄。相业累兴明主意，先生只恐自踌躇。
呈可斋先生陈侍郎男儿心事少陵诗，不与英雄说又谁。衰鬓未甘无用处，壮怀图见太平时。
休惭夜雨挑寒灺，喜听春枰改旧棋。一信暖风花万蕾，孤根应发冻梅枝。呈留耕先生王侍郎夜雨篝灯梦未闲，十年殊槐屋头山。喜闻局面棋声别，不惮吟髭雪样斑。
渔钓醉歌人所愿，功名心事国相关。辟书笑倒梅边鹤，尽在先生指顾间。
出　陆吴陵咫尺是惟扬，徒步方知去路长。渔屋试霜芦叶老，酒家留客豆花香。
秋光浅淡人同瘦，雁影参差我共忙。仆子莫嗟行李重，担头强半旧诗囊。
初　冬过了重阳便作寒，貂裘心事未容安。贫时侯伯人难识，醉裹乾坤我自宽。
红叶已飘千万点，黄花羞对两三般。小窗破处须频补，莫放西风正眼看。
初　夏杜宇枝头雨未乾，晓来犹学夜来寒。花如旧日全然少，梅亦何心只尔酸。
世事浅深连酌酒，春光行止一凭阑。疏莺默默浑无语，只把游人冷眼看。
楮 先 生先生邂逅龙亭日，多少云仍满世间。千古典谟文独记，九流毫发事相关。
代庖阿堵名尤重，制甲防边职未闲。只与道人为鹤帐，始能清梦绕湖山。
春雪不止春来雪意逾迟遛，又学飞绵过小楼，暖逐乐风虽易化，猛如前月未容休。
莺花消息孤诗课，蚕麦生涯累客愁。莫道远人多冻杀，王师亦有在边头。
村庄即事青旗猎猎又村庄，仙景还他是水乡。人近七旬头未白，山无重数叶初黄。
稻畦明月家家酒，茅屋清歌处处霜。满地菊花秋欲老，客怀牢落愧重阳。
答林行父男儿未肯着渔蓑，且把屠龙一剑磨。宣室岂容无贾谊，词林尚可着廉颇。
壮怀每被愁怀恼，官况宁如旅况多。我欲便归归未得，江南孤负采菱歌。
登海陵城淮楚年年一番秋，西风惯识古谯楼。金汤城壁休清野，玉帐英雄未白头。
霜草万家人冷落，冻云千叠雁绸缪。中原日即难修整，且对屯兵说近愁。
都堙遭热融风何事入神州，一扫天衢万百楼。莫为朱门夸炙手，又令赤子叹焦头。
诗人幸有湖山在，壮士能为富贵谋。世事可惊言不尽，得休休处便休休。
对　菊少有惺惺得到头。此心何苦懒方收。五湖烟雨常如昔，一稔功名自不由。
世事莫将真个看，客程难作旧时留。人间岂少渊明□，见著黄花便合羞。
瓜洲阻风狂风未许放归船，借得僧房半榻眠。落雁影收帆脚外，怒涛声到枕头边。
黄芦叶底秋将老，白羽书中病未痊。传语将军多着力，扬州不比旧家年。
荷 叶 浦小舡摇荡水中央，喜得归程近帝乡。秋与荻花俱淡薄，地名荷叶素凄凉。
几番来往人虽熟，两月奔波话更长。巡检不知何日满，一堤衰柳对夕阳。
贺凤山先生李文昌赴召国老如公仅几人，岂宜长啸太湖滨。畴咨宰相调元化，诏趣尚书侍紫宸。
欲振国威千载立，当从局面一番新。先生莫作前时看，多少枯根望早春。
贺鹤林吴尚书赴召除隆兴鸾翔芝检下溪堂，醉梦惊回午正凉。宠报帝俞催宰相，且将州绂召文昌。
苹花襟袖宫花近，诗草帘栊谏草香。大化一新多吉士，卷阿历历告成王。
贺游先生再入元枢粤从宝绍历嘉淳，国事如棋局几新。欲识万年占气脉，须教一着顿精神。
重臣休惮头盈雪，赤子咸期屋自春。天下倚公心更切，泰山宗社在垂绅。
贺元枢游先生除右相元枢登相未为奇，奇在先生甚懒为。四海熙熙今有日，九重眷眷已多时。
人才岂用拘彝调，边事常如援拙棋。天下儿童颂君实，太平欣卜万年基。
寄白子元一番书满两番求，千里重来我更羞。薄世告人难启口，小官何事不担忧。
知心唯有长天月，把酒还思故国秋。只待菊花开遍了，半蓑寒雨上轻舟。
寄呈东甽先生曹侍郎芝书催觐已多时，底事归班似懒归。诸老正缘无定说，先生只得暗知机。
柳花樽俎春千点，竹屋云山绿四围。东甽东边行乐遍，不妨款曲上黄扉。
寄呈检正徐侍郎纹愀一着响新棋，惊起英雄睡足时。南渡欲恢前汉业，北窗谁恋晚唐诗。
熬波沧海徒劳尔，举酒青天欲问之。吾道正归公造化，暖风须到落花枝。
寄海安林监镇风摇红叶下林端，又见长淮九月寒。诗草未谐唐律吕，菊花如忆晋衣冠。
目穷鹾灶烟初息，梦想亭沙雨未乾。客宦有缘随处好，不须来作小场官。
寄楼云卧云卧西湖又几年，吟鞍多在酒炉边。定知今古皆春梦，不把功名作宿缘。
芳草满汀山带雨，黄梅落地水连天。相逢未说江南事，且问何时理钓船。
寄题临江玉实斋司户百花洲锦囊诗裹识花洲，何日清江得醉游。百亩故园重饾饤，四贤遗像愈风流。
香浮红树春应早，雪压寒梅月想留。我有烟波渔具了，一丝风底愿维舟。
寄题天台王主簿约牖世道巘岖可厌寻，牖名以约孰知音。数棂秋雨千年事，一剔寒篝万古心。
山入酒卮青耿耿，风摇槐影绿愔愔。坎爻六四君休说，笑拍阑干月满襟。柬赵监盐西风吹破黑貂裘，多少江山惜倦游。红叶已霜天欲暮，绿蓑初雨客吟秋。
人逢知已无荣辱，事不萦怀任去留。但是菊花开便好，醉中休说异乡愁。
简如皋赵买盐倾盖相逢尽故人，如君喜色更津津。三更虽共金樽月，半日难留玉尘尘。
淮海浮名徒惹手，田园归计好谋身。何时同醉孤山路，笑捻梅花问早春。
简张寄翁秀才徽外琴声局外棋，此心能得几人知。纵横谩说三千家，陶写须吟百一诗。
秋到蓼花蝉噪后，雨敲荷叶钓归时。西湖尽着张公子，莫把吟篷月共移。
焦山简主僧无庵轻摇风桨过焦山，山色相留半日闲。万顷月波秋雨后，一篝烟翠夕阳间。
城依铁瓮心尤壮，酒对金峰鬓惜斑。愿得淮头来好语，吸江亭下且怡颜。
苦雨督鹾课甚迫仆仆驱驰梦不安，猥哉谁恤买鹾官。星台阁住春来俸，雨意翻成夜半寒。
可说话人能几辈，难区处事更多般。桃花一日都开了，插满铜瓶亦倦看。
烂　溪几家篱落傍溪居，只看青山尽自如。隔岸有桥多卖酒，小篮无处不提鱼。
何时茅屋人同住，旋买瓜田雨自锄。寄语牧童休笑我，都缘错读半生书。
寄旧友二首男儿未遇总英雄，漂饭非怜计已穷。鲍叔但能知管伸，孔明何必拜庞公。
秋江萍梗人何处，夜月梅花梦亦同。借问选诗编几许，玄晖潇散渐唐风。
微官宁得似穷儒，挽首逢迎气不舒。便是伐薪能煮海，何如烧叶自观书。
半逢寒雨苕溪酒，一线西风震泽鱼。但得此身无系束，江南有地着顽疏。
丑 女 歌梳风杨柳笑，沐雨杏花羞。看看三十余，不敢不妆楼。
待媒媒不来，对娘娘共哭。何时王右军，来坦东床腹。
君不见西施绝色天下白，能使麋鹿走吴宫。玉环一笑百媚生，能使渔阳鞞鼓惊玄宗。
无盐无盐形貌恶，当时一段议论千古生清风。美妇未必美，所美貌徒美。
丑妇未必丑，所丑行不丑。丑妻恶妾寿乃翁，何须能劝羊羔酒。
寄 征 夫待君群未归，寄书书不去。寄书书可去，有意殊难语。
深夜弹琵琶，思君何在处，知君在何处。不禁春事已阑珊，
东风吹起杨起花絮，东风吹落杨花絮。
佳 人 歌淡传粉，浅画眉，鬓边休插桃花枝。白面郎君马如箭，回头再盼情依依。
文君未识相如面，朱弦声裹犹相恋，风流胜事千古传。
宁如文君当时深深深处深庭院，临邛亦免王孙怨。
佳人佳人休卷帘，门外落花春正甜。绣床午困语声寂，博山篆冷香频添。
佳人噫，佳人吁，今人安得人人思秋胡，黄金不认真丈夫。
累字戏作解愁吟简旧寮
愁。知不。
空白头。心事惊秋。
归兴满沧洲。貂蝉虽出兜鍪。
功名有愧黑貂裘。夷齐与盗跖总荒丘。
无非遽遽栩栩梦庄周。空教笑倒江上烟雨汀鸥。
一琴一剑一童一鹤一花瓯。自不须苦苦高卧元龙百尺楼。
著眼看翻云覆雨处豪杰总成羞。牙旗金甲蹇驴破帽穷通一任前修。
五湖千万顷明月则尽可棹歌横钓舟。
岁旦
居间无贺客，
早起只如常。
桃板随人换，
梅花隔岁香。